Jørgen Grave

Jørgen Grave (1909–1988) var en norsk emissær og KrF-politiker fra Drangedal. Han var stortingsrepresentant for Telemark i to adskilte perioder: 1954–1957 og 1961–1965.

Grave gikk et år på Vestmar folkehøgskole 1926–1927 og to års predikantkurs på Indremisjonsselskapets bibelskole 1933–1935. Utenfor politikken var Jørgen Grave reisesekretær i Det norske lutherske Indremisjonsselskap, og fra 1958 til 1961 var han redaksjonssekretær i For Fattig og Rik. Han jobbet også i Vårt Land og var redaktør for et par kristelige aviser. Han skrev jubileumsberetningen for Langesundsfjordens indremisjonsselskap. Før han ble valgt inn på Stortinget, var han medlem av Drangedal kommunes kommunestyre fra 1947–1957.

 Bibliografi 
 Drangedal kirke 200 år 1975 44 sider

 Kristus vårt håp : andaktsbok for hver dag i året. Vårt Lands forlag, 1958. 516 sider.

 Referanser 

 Eksterne lenker 


Kategori:Norske kristne predikanter
Kategori:Norske redaktører
Kategori:Norske oppbyggelsesforfattere
Kategori:Stortingsrepresentanter fra KrF
Kategori:Stortingsrepresentanter for Telemark
Kategori:Stortingsrepresentanter 1954–1957
Kategori:Stortingsrepresentanter 1961–1965
Kategori:Lokalpolitikere i Drangedal
Kategori:KrF-politikere i Telemark
Kategori:Personer fra Drangedal kommune